དགྲ་བོར་གྱུར་པ་འདི།།ལོ་དང་ཟླ་བར་མ་བཞག་པར།།ཡ་མ་རཱ་ཛའི་ཞལ་དུ་ཐོབ།།གཤོག་པ་ཅན་གྱིས་མཐའ་ནས་ཆུམས།།སྡེར་མོ་ཅན་གྱིས་སྙིང་ནས་དྲོངས།།མཆེ་བ་ཅན་གྱིས་ཀླད་ནས་ཕུག།ལས་ཀྱི་རླུང་གིས་རྒྱབ་ནས་དེད།།མུན་པ་ནག་པོས་མདུན་ནས་བསུས།།ཊཀྐི་རཱ་ཛས་གཡས་ནས་ཆུམས།།ཚོགས་བདག་གླང་སྣས་གཡོན་ནས་ཆུམས།།གནམ་གྱི་འཇུ་ཐག་ཆོད་ལ་ཤོག།ས་ཡི་ལྟེ་ཕུར་ཐོན་ལ་ཤོག།དོན་སྙིང་ལྔ་པོ་ཕྱུང་ལ་ཤོག།ཁ་ནས་ཁོང་ཁྲག་སྐྱུག་ཏུ་ཆུག།ལྟས་ངན་བརྒྱད་ཅུ་རྩ་བཞི་ཐོངས།།བདུད་ཀྱི་སྒོ་བྲོ་བརྡུང་དུ་ཆུག།བཙན་གྱི་ཞགས་པ་འདེབས་སུ་ཆུག།མ་མོའི་དལ་ཡམས་དགྲ་ལ་ཐོངས།།བསྟན་པའི་དགྲ་བོར་གྱུར་པ་འདི།།ཁྲམ་ལ་བབ་ཀྱིས་ཁྲམ་ལ་ཐོབ།།ཤོ་ལ་བབ་ཀྱིས་ཤོ་ཕྱེ་ཞིག།དམ་ཉམས་ལས་ངན་སྡིག་ཅན་འདི།།ལོ་དང་ཟླ་བར་མ་བཞག་པར།།རྟགས་དང་མཚན་མ་མྱུར་དུ་སྟོན།།བཅོལ་བའི་ལས་འདི་མ་བྱས་ན།།དུས་གསུམ་རྒྱལ་བའི་བཀའ་ཡང་བཅག།ཕྱི་རབས་གསང་སྔགས་སུན་ཡང་ཕྱུང།།རིག་འཛིན་བདག་གི་རེ་བ་བཅད།།སྔོན་གྱི་ཐུགས་དམ་གཉན་པོ་ཉམས།།རྩ་བརྒྱུད་བླ་མའི་དམ་ཚིག་འགལ།།ཐུབ་པའི་བསྟན་བསྲུང་མིང་ཙམ་གྱུར།།དེ་བས་དམ་ལས་མ་འདའ་བར།།མཐུན་པའི་དམ་རྫས་འདི་བཞེས་ལ།།བཅོལ་བའི་འཕྲིན་ལས་གྲུབ་པར་མཛོད།།ཅེས་པས་བསྐུལ།ཆོས་སྐུ་ཡངས་པའི་ཕོ་བྲང་ནས།།ལྷ་ཆེན་མགོན་པོ་འཁོར་བཅས་རྣམས།།མཐུན་པའི་དམ་རྫས་འདི་བཞེས་ལ།།རྣལ་འབྱོར་དཔོན་སློབ་འཁོར་བཅས་ལ།།གཞན་གྱི་བསམ་སྦྱོར་ངན་པ་དང།།ཚེར་ཟོར་ཡུངས་ཟོར་འཕེན་པ་བཟློག།འབྱུང་པོའི་ཐོད་ཟོར་འཕེན་ལ་བཟློག།གཤིན་རྗེའི་འཁོར་ལོ་བསྐོར་བ་བཟློག།བདུད་ཀྱི་ཁྲམ་ཁ་བསྟན་པ་བཟློག།མ་མོ་ཁྲག་ཟོར་འཕེན་པ་བཟློག།ཞང་ཞུང་བཙོ་དམར་འཕེན་པ་བཟློག།སུམ་པ་གླང་ཟོར་འཕེན་པ་བཟློག།བནྡྷེ་སྔགས་ཟོར་འཕེན་པ་བཟློག།བོན་པོ་རྟ་ཟོར་འཕེན་པ་བཟློག།སྔགས་པ་སྒོང་ཟོར་འཕེན་པ་བཟློག།སྐྱེས་པ་མདའ་ཟོར་འཕེན་པ་བཟློག།བུད་མེད་དམོད་ཟོར་འཕེན་པ་བཟློག།མུ་སྟེགས་བར་ཆད་བྱེད་པ་བཟློག།ངན་སྔགས་གདུག་པའི་རྦོད་གཏོང་བཟློག།ཀླུ་ཡི་བྱད་དུ་བཅུག་པ་བཟློག།ཐེའུ་རང་སྲི་ལ་བརྐུ་བ་བཟློག།རྒྱལ་པོ་སྨྱོ་འབོག་གཏོང་བ་བཟློག།དྲང་སྲོང་གཟའ་ཡི་ཀི་ཀཾ་བཟློག།ལྟས་ངན་བརྒྱད་ཅུ་རྩ་བཞི་བཟློག།ཡེ་འབྲོག་སུམ་བརྒྱ་དྲུག་ཅུ་བཟློག།རྨི་ལམ་ངན་དང་མཚན་མ་ངན།།ལོ་སྐེག་ཟླ་སྐེག་ཞག་སྐེག་དང།།ནད་རིགས་བཞི་བརྒྱ་རྩ་བཞི་བཟློག།མཁའ་འགྲོ་མ་དང་རོ་ལངས་དང།།རྒྱལ་སེན་བར་ཆད་བྱེད་པ་བཟློག།དེ་ལ་སོགས་པའི་གདུག་སེམས་རྣམས།།ཐམས་ཅད་སྡང་བའི་དགྲ་ལ་བྷྱོཿ།ཐམས་ཅད་གནོད་པའི་བགེགས་ལ་བྷྱོཿཞེས་པས་བཟློག་པ་བྱ།དེ་ནས་བཟླས་པ་ནི།མགོན་པོའི་སྤྱི་གཙུག་ཏུ་དྲིན་ཅན་རྩ་བའི་བླ་མ་དེ་ཉིད་སྐུ་མདོག་དམར་པོ་ཕྱག་གཡས་ཐོད་པའི་ཅང་ཏེའུ་ནམ་མཁའ་ལ་ཁྲོལ་ལོ་ལོ་འཁྲོལ་ཞིང།ཕྱག་གཡོན་བདུད་རྩིས་གང་བའི་ཐོད་པ་ཐུགས་ཀར་འཛིན་པ།བཟོད་པར་དཀའ་བའི་གཟི་བརྗིད་ཅན།སྤྱན་གཟིགས་པ་ཙམ་གྱིས་མཁའ་འགྲོ་དང་སྲིད་གསུམ་ཐམས་ཅད་དབང་དུ་སྡུད་ནུས་པ་ཞིག་བཞུགས།མགོན་པོའི་དཔྲལ་བའི་སིནྡྷུ་རའི་སྟེང་དུ་ཡི་གེ་ཧྲཱིཿདམར་པོ་རིང་ཆ་ཚེག་གྲག་དང་བཅས་པ་བཅུ་གསུམ་ཡོངས་སུ་གྱུར་པ་ལས།གསང་བའི་མཁའ་འགྲོ་མ་དམར་མོ་ཞལ་གཅིག་ཕྱག་གཉིས་ཀྱི་གཡས་ཌ་མ་རུ་འཁྲོལ་ཞིང།གཡོན་ཐོད་པ་བདུད་རྩིས་གང་བ་འཛིན་པ།ཞབས་གཡས་བསྐུམས་ཤིང་གཡོན་བརྐྱངས་པའི་གར་སྟབས་ཀྱིས་དམར་སྒོར་སྒོར་གར་མཛད་པ་བཅུ་གསུམ་དུ་གྱུར།བླ་མའི་སྐུ་ལས་འོད་ཟེར་དམར་ལ་སྨུག་པ་འཕྲོས།མགོན་པོ་དང་མཁའ་འགྲོ་མ་རྣམས་ལ་ཕོག་པས།མཁའ་འགྲོ་མ་རྣམས་ཌ་མ་རུ་དྲག་ཏུ་འཁྲོལ་ཞིང།སྤྱན་གསུམ་ནམ་མཁའ་ལ་ཧྲིག་ཧྲིག་གཟིགས་པ་དང།མགོན་པོ་ཡང་ཌ་མ་རུ་དང་གཡེར་ཁའི་སྒྲ་སྒྲོག་ཅིང།སྤྱན་གསུམ་ནམ་མཁའ་ལ་ཧྲིག་ཧྲིག་གཟིགས།ཞལ་ནས་ཧ་ཧའི་གད་རྒྱངས་སྒྲོག་ཅིང་གར་མཛད་པའི།མགོན་པོ་དང་མཁའ་འགྲོ་མ་རྣམས་ཀྱི་སྐུའི་ཆ་ཐམས་ཅད་ལས་འོད་ཟེར་དམར་པོ་ལྕགས་ཀྱུ་ལྟ་བུ་ཁམས་གསུམ་ཐམས་ཅད་ཁྱབ་པར་འཕྲོས་པས།སེམས་ཅན་ཐམས་ཅད་དབང་དུ་འདུས།དགོས་འདོད་ཐམས་ཅད་ཆར་བཞིན་དུ་འབབ་པར་གྱུར།ཨོཾ་བཛྲ་ན་ར་ཀྲིཾ་ཀྲིཾ་ཧཱུཾ་ཧཱུཾ་ཕཊ་ཕཊ་སྭཱཧཱ།ཞེས་པ་བརྒྱ་རྩ་བརྒྱད་ཡན་བཟླས།རང་ཡི་དམ་དུ་གསལ་བའི་ཐུགས་ཀའི་ཧཱུཾ་ལས་སྔགས་ཀྱི་ཕྲེང་བ་སྔགས་མདོག་ནག་པོ་ལ་འོད་ཟེར་དམར་པོ་འཕྲོ་བའི་འོད་ཟེར་ཕྲེང་ཐག་གི་རྣམ་པ་སྔགས་ཕྲེང་རྡོག་གི་རྣམ་པར་རང་གི་ཞལ་ནས་མགོན་པོའི་ཞལ་དུ་ཞུགས།ཐུགས་ཀའི་ཧཱུཾ་ལ་ཐིམ།ལྟེ་བ་ནས་འཐོན་རང་གི་ལྟེ་བར་ཞུགས་ཏེ།ཐུགས་ཀའི་ཧཱུཾ་ལ་ཐིམ།དེ་ལྟར་མགལ་མེའི་འཁོར་ལོ་ལྟར་འཁོར་བར་བསམས་ལ།ཨོཾ་བཛྲ་མ་ཧཱ་ཀཱ་ལ་ཁྲཱིཾ་ཁྲེ་ཏ་བིགྷྣན་བི་ན་ཡ་ཀ་ཧཱུཾ་ཧཱུཾ་ཕཊ་ཕཊ་སྭཱཧཱ།ཞེས་མགོན་པོའི་སྙིང་པོ་བསྙེན་པ་བྱ།ཁྲིཾ་དང་ཀྵཱིཾ།སྒྲ་པའི་འདོན་ལུགས་མ་གཏོགས་ཁྱད་མེད་ཅེས་ཆོས་ཀྱི་རྒྱལ་པོ་ཆེན་པོ་རྗེ་བཙུན་ཙོང་ཁ་པ་གསུང་ངོ་།།ཁྲཱིཾ་ཁྲེ་ཏ་དང་ཀྵིཾ་ཀྵེ་ཏྲ་གདམ་ང།རང་གི་ཐུགས་ཀའི་ཧཱུཾ་ལས་འོད་ཟེར་མེ་འོད་ལྟ་བུ་འཕྲོས་ཏེ་མགོན་པོའི་ཐུགས་ཀའི་ཧཱུཾ་ལ་ཕོག་པས།མགོན་པོ་ཁྲོས་འཁྲུགས་རྔམས་པས་ཞབས་ས་ལ་རྡེབ་ཞལ་ནས་ཧཱུཾ་ཧཱུཾ་ཕཊ་ཕཊ་ཀྱི་སྒྲ་འབྲུག་ལྟར་སྒྲོག།ཌ་མ་རུ་དྲག་ཏུ་འཁྲོལ་ཞིང་འཁོར་རྣམས་ལ་སྤྱན་ཧྲིག་ཧྲིག་གཟིགས་པས།འཁོར་རྣམས་རང་དབང་མེད་པར་ཁྲོས་འཁྲུགས་ཏེ་རང་རང་དང་འདྲ་བའི་སྤྲུལ་པ་འཁོར་དང་བཅས་པ་དཔག་ཏུ་མེད་པ་ཕྱོགས་བཅུར་སོང་བས།བདག་ཅག་དཔོན་སློབ་ཀྱི་ཆོས་སྒྲུབ་པའི་བར་དུ་གཅོད་པ་ཐམས་ཅད་ཚར་བཅད་པར་བསམས་ལ།ཨོཾ་ཤྲཱི་མཧཱ་ཀཱ་ལ་ཤཱ་ས་ན་ཨུ་པ་ཧ་རི་ཎེ།ཨེ་ཥ་ཨ་པ་ཥྩི་མ་ཀ་ལོ།ཨ་ཡཾ་ཨི་དཾ་རཏྣ་ཏྲ་ཡ།ཨ་པ་ཀ་རི་ཎཱཾ།ཡ་ཏི་པྲ་ཏི་ཛྙཱཾ།སྨ་ར་སི།ཏ་ད་ཨི་དཾ་དུ་ཥྚཾ།ཁ་ཁ་ཁཱ་ཧི་ཁཱ་ཧི།མཱ་ར་མཱ་ར།གྲྀ་ཧྣ་གྲྀ་ཧྣ།བནྡྷ་བནྡྷ།ཧ་ན་ཧ་ན།ད་ཧ་ད་ཧ།པ་ཙ་པ་ཙ།དི་ན་མེ་ཀེ་ན་མཱ་ར་ཡ་ཧཱུཾ་ཧཱུཾ་ཕཊ་ཕཊ་སྭཱཧཱ།ཞེས་རྩ་སྔགས་མང་དུ་བཟླ།དེ་ནས་འཁོར་རྣམས་ཀྱི་རང་རང་གི་ཐུགས་ཀར་ཉི་མའི་སྟེང་དུ་རང་རང་གི་ས་བོན་བསྒོམ།བདག་ཉིད་ཡི་དམ་དུ་གསལ་བའི་ཐུགས་ཀའི་ས་བོན་ལས་འོད་ཟེར་དམར་པོ་འཕྲོས་ཏེ།དེ་དག་ལ་ཕོག་པས།དེ་དང་དེའི་ཐུགས་རྒྱུད་བསྐུལ་བར་བསམས་ལ།བྷྱཽཿམ་མོ་ནག་མོ་བེ་ཏྷ་ལི་སེན་དྷ་ཀུ་ལུ་ཀུ་ལུ་མཧཱ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི།ཞེས་པ་ལྷ་མོའི་སྔགས་དང།ཨོཾ་ཀྵེ་ཏྲ་པཱ་ལ་བིགྷྣན་ཧཱུཾ་ཕཊ།ཅེས་པ་ཀྵེ་ཏྲ་པ་ལའི་སྔགས་དང།ཨོཾ་ཛི་ན་མི་ཏྲ་ཝ་ཤཾ་ཀུ་རུ་ཧཱུཾ་ཕཊ།ཅེས་པ་ཛི་ན་མི་ཏྲའི་སྔགས་དང།ཨོཾ་ཊཀྐི་རཱ་ཛ་ས་མ་ཡ་བྷྱཽཿཧཱུཾ་ཕཊ།ཅེས་པ་ཊཀྐི་རཱ་ཛའི་སྔགས་དང།ཨོཾ་དུ་ཡཀ་ཛཿམ་ཧཱ་ཀཱ་ལ་ཏྲཀྴད་ཧཱུཾ་ཕཊ།ཅེས་པ་ཏྲཀྴད་ཀྱི་སྔགས་ཅི་རིགས་པར་བཟླའོ།།དེ་ལྟར་བཟླས་པ་ཚར་ནས་གཏོར་མ་འབུལ་བ་ནི།གཏོར་མ་ནང་མཆོད་ལྟར་བྱིན་གྱིས་བརླབས་ལ།ན་མོ་མྱུར་མཛད་ཡེ་ཤེས་ཀྱི་མགོན་པོ་ཕྱག་དྲུག་པ་མ་གཡེལ་ཞིག།མ་གཅིག་དཔལ་ལྡན་ལྷ་མོ་རེ་མ་ཏི་མ་གཡེལ་ཞིག།གནོད་སྦྱིན་ཀྵེ་ཏྲ་པ་ལ་x།དབང་ཕྱུག་ཛི་ན་མི་ཏྲx།གཤིན་རྗེ་ཊཀྐི་རཱ་ཛx།བདུད་མགོན་ཏྲཀྴད་ནག་པོx།གཙང་རིས་ཀྱི་མགོན་པོ་བདུན་ཅུ་རྩ་ལྔx།བཀའ་སྡོད་དམ་ཅན་རྒྱ་མཚོx།བསྒྲུབས་བསྒྲུབས་བསྟེན་བསྟེན་པ་རྣམསx།སློབ་དཔོན་བརྒྱུད་པའི་བསྲུང་མx།བར་ཆད་བསྲུང་བའི་དུས་ལ་བབ་ཀྱིx།དགྲ་བགེགས་སྒྲོལ་བའི་དུས་ལ་བབ་ཀྱིx།དངོས་གྲུབ་སྩོལ་བའི་དུས་ལ་བབ་ཀྱི་མ་གཡེལ་ཞིག།མགོན་པོ་འཁོར་དང་བཅས་པའི་ལྗགས་ཧཱུཾ་ལས་སྐྱེས་པའི་རྡོ་རྗེ་རྩེ་གཅིག་པ་དམར་པོ་འོད་ཀྱི་སྦུ་གུ་ཅན་དུ་གྱུར་པའི་འོད་ཀྱི་སྦུ་གུས་གཏོར་མ་རྔུབས་ཏེ་གསོལ་བས།ཟག་མེད་ཀྱི་བདེ་བས་ཐུགས་རྒྱུད་ཚིམ་པར་གྱུར།དམིགས་པ་དང་བཅས་པས།ཧཱུཾ༑རིང་པོ་དྲུག་བརྗོད་དེ།ཨོཾ་བཛྲ་མཧཱ་ཀཱ་ལ་ཀྵིཾ་ཀྵེ་ཏྲ་བིགྷྣན་བི་ན་ཡ་ཀ་ཧཱུཾ་ཧཱུཾ་ཕཊ་ཕཊ་ཨི་དཾ་བ་ལིང་ཏ་ཁ་ཁ་ཁཱ་ཧི་ཁཱ་ཧི།ཞེས་པ་བདུན་གྱིས་མགོན་པོ་དང།ཨོཾ་བཛྲ་མཧཱ་ཀཱ་ལ་ཀྵིཾ་ཀྵེ་ཏྲ་བིགྷྣན་བི་ནཱ་ཡ་ཀ་ཏྲཀ་རཀྨོ་བ་ལིཾ་ཏ་མཾ་ས་རཀྟ་རུ་ཏི་ཁ་ཁ་ཁཱ་ཧི་ཁཱ་ཧི།ཞེས་པ་གསུམ་གྱིས་ལྷ་མོ་དང།གནོད་སྦྱིན་བཞིའི་རང་རང་གི་སྔགས་ཀྱི་མཇུག་ཏུ།བ་ལིཾ་ཏ་ཁ་ཁ་ཁཱ་ཧི་ཁཱ་ཧི།ཞེས་བཏགས་པ་གསུམ་གསུམ་གྱིས་གནོད་སྦྱིན་བཞི་ལ་དབུལ།ཤཱ་ས་ནའི་མཇུག་ཏུ་བ་ལིཾ་ཏ་བཏགས་པ་གསུམ་གྱིས་དམ་ཅན་རྒྱ་མཚོའི་ཚོགས་གཞན་སྤྱི་ལ་དབུལ།ཨོཾ་ཤྲཱི་མཧཱ་ཀཱ་ལ་ས་པ་རི་ཝཱ་ར་ཨརྒྷཾ་པྲ་ཏཱི་ཙྪ་ཧཱུཾ་སྭཱཧཱ།དེ་བཞིན་དུ་སྦྱར་ཏེ།ཤཔྟའི་བར་གྱིས་མཆོད།ཨོཾ་བཛྲ་མཧཱ་ཀཱ་ལ་ཀྵིཾ་ཀྵེ་ཏྲ་x།ཧཱུཾ་ཧཱུཾ་ཕཊ་ཕཊ་སྭཱཧཱ།ཨོཾ་ཨཱཿཧཱུཾ།བྷྱཽཿམ་མོ་ནག་པོ་བེ་ཏཱ་ལིxཁཱ་ཧི།ཨོཾ་ཨཿཧཱུཾ།ཨོཾ་ཀྵེ་ཏྲ་པཱ་ལ་བིགྷྣན་ཧཱུཾ་ཕཊ་ཨོཾ་ཨཿཧཱུཾ།ཨོཾ་ཛི་ན་x།ཨོཾ་ཏྲ་ཀྐིx།ཨོཾ་དུ་ཡཀx།ཨོཾ་ཤྲཱི་མཧཱ་ཀཱ་ལ་ཤཱ་ས་ནx།ཧཱུཾ་ཧཱུཾ་ཕཊ་ཕཊ་སྭཱཧཱ་ཨོཾ་ཨཱཿཧཱུཾ།ཞེས་ཕྱི་ནང་གི་མཆོད་པས་མཆོད།གཙང་ཞིང་གཙང་མར་སྦྱར་བའི་མཆོད་སྦྱིན་གྱི་གཏོར་མ་རྒྱན་དམ་པ་དང་ལྡན་པ།དྲི་དམ་པ་དང་ལྡན་པ།རོ་དམ་པ་དང་ལྡན་པ།རེག་བྱ་དམ་པ་དང་ལྡན་པ་འདི་ཉིད་དབུལ་ཞིང་བསྔོ་བའི་གནས་སུ་གྱུར་པ།དཔལ་མཧཱ་ཀཱ་ལ་མགོན་པོ་ལེགས་ལྡན་ནག་པོ།བདུད་གཅོད་ཀྱི་སྐྱེས་བུ།བདུད་འདུལ་གྱི་དམག་དཔོན།སྲིན་པོ་ལངྐ་པུ་རི་གྲོང་ཁྱེར་སུམ་བརྩེགས་བརླག་པར་བྱེད་པ།རྣལ་འབྱོར་གྱི་དགྲ་ལྷ།རིག་འཛིན་གྱི་བསྲུང་མ།བླ་མའི་བཀའ་བསྲུང།བསྟན་པའི་བྱ་ར་མཁན།ལེགས་ཉེས་ཀྱི་བསྟང་འཛིན།ཁྲོ་བོའི་གཟུགས་ཅན།ཟ་བྱེད་ཀྱི་གདོང་ཅན།ཡེ་ཤེས་ཀྱི་སྤྱན་ལྡན།ཤ་ཟན་གྱི་གཙོ་བོ།ཁྲག་འཐུང་གི་རྒྱལ་པོ།དམ་ཉམས་ཀྱི་སྲོག་གཅོད།མནའ་ཟན་གྱི་གཤེད་མ།ནག་པོ་འབུམ་གྱི་འཁོར་གྱིས་བསྐོར་བ།ཤ་ཟ་བྱེ་བའི་འཁོར་གྱིས་བསྐོར་བ།གཡས་ནས་ཕོ་རྒྱུད་སྟོང་གི་འཁོར་གྱིས་བསྐོར་བ།གཡོན་ནས་མོ་རྒྱུད་སྟོང་གི་འཁོར་གྱིས་བསྐོར་བ།བཀའ་སྡོད་ལྷ་མོ་ནག་མོ་འཁོར་དང་བཅས་པ།གནོད་སྦྱིན་ཀྵེ་ཏྲ་པཱ་ལx།དབང་ཕྱུག་ཛི་ན་མི་ཏྲx།གཤིན་རྗེ་ཊཀྐི་རཱ་ཛx།བདུད་མགོན་ཏྲཀྴད་ནག་པོ་x།གཙང་རིས་ཀྱི་མགོན་པོ་བདུན་ཅུ་རྩ་ལྔ་x།བཀའ་སྡོད་དམ་ཅན་རྒྱ་མཚོའི་དམག་ཚོགས་འཁོར་དང་བཅས་པ་ཁྱེད་རྣམས་ཀྱིས་དམ་རྫས་རྒྱན་དང་ལྡན་པའི་གཏོར་མ་འདི་བཞེས་ལ།སངས་རྒྱས་ཀྱི་བསྟན་པ་སྲུངས་ཤིག།དཀོན་མཆོག་གི་དབུ་འཕང་བསྟོད་ཅིག།དགེ་འདུན་གྱི་ཆོས་འཁོར་སྐྱོངས་ཤིག།ཆོས་མི་ནུབ་པའི་རྒྱལ་མཚན་ཚུགས་ཤིག།ཁྱད་པར་དུ་དཔལ་ལྡན་བླ་མའི་སྐུ་ལ་བསྡོ་བ།རྡོ་རྗེ་ཐེག་པའི་གསང་བ་སུན་འབྱིན་པ།སངས་རྒྱས་བསྟན་པའི་དགྲ་བོར་གྱུར་པ།དཀོན་མཆོག་གི་དབུ་འཕང་སྨོད་པ།དགེ་འདུན་གྱི་ཆོས་འཁོར་བཤིག་པ།བདག་ཅག་དཔོན་སློབ་ཡོན་མཆོད་འཁོར་དང་བཅས་པ་རྣམས་ལ་སྡང་བའི་སེམས་དང་ལྡན་པ་རྣམས་དང།གདུག་པའི་སེམས་དང་ལྡན་པ་རྣམས་དང།དྲག་ཤུལ་གྱི་སེམས་དང་ལྡན་པ་རྣམས་དང།སྦྱོར་བ་ཕྱིན་ཅི་ལོག་བྱེད་པའི་འབྱུང་པོ་ལས་ངན་སྡིག་ཅན་མི་དང་མི་མ་ཡིན་པ་ཐམས་ཅད་ཀྱི་བསམ་པ་ངན་པ་དང་སྦྱོར་བ་རྩུབ་པ་ཐམས་ཅད་ཉེ་བར་ཞི་བའི་འཕྲིན་ལས་མཛོད་ཅིག།གལ་ཏེ་དེ་དག་ཞི་བས་འདུལ་དུ་མ་འཚལ་བ་ལྟར་ན།བསད་པ་དང།གཟིར་བ་དང།བསྐྲད་པ་དང།རེངས་པ་དང།རྨུགས་ཤིང་ལྐུགས་པ་དང།བསྡིགས་ཤིང་སྤ་བཀོང་བ་ལ་སོགས་པ་དྲག་པོའི་ལས་ཀྱིས་ཚར་བཅད་དེ།ཐལ་བ་རྡུལ་ཕྲན་བཞིན་དུ་བརླག་པར་མཛོད་ཅིག།བླ་མ་མགོན་པོ་འཁོར་བཅས་ལ།།བདག་གིས་མཆོད་གཏོར་ཕུལ་བ་ཡིས།།དཀོན་མཆོག་དབུ་འཕང་སྨོད་པ་དང།།ཐེག་པ་ཆེན་པོ་སུན་འབྱིན་དང།།བསྟན་པ་འཇིག་དང་དབྱེན་བྱེད་དང།།བླ་མའི་སྐུ་ལ་བསྡོ་བ་དང།།རྣལ་འབྱོར་བདག་ལ་སྡང་བ་རྣམས།།དེ་དག་ནག་པོ་ཆེན་པོས་སྒྲོལ།།ཨ་མུ་ཀ་མཱ་ར་ཡ་ཕཊ།ཅེས་ཐལ་མོ་བརྡབ་བོ།དེ་ནས།༈ཧཱུཾ།མྱུར་མཛད་སྤྱན་རས་གཟིགས་ལ་ཕྱག་འཚལ་ལོ།།ཞབས་གདུབ་དང་བཅས་བི་ནཱ་ཡ་ཀ་མནན།།ནག་པོ་ཆེན་པོ་སྟག་གི་ཤམ་ཐབས་ཅན།།ཕྱག་དྲུག་སྦྲུལ་གྱི་རྒྱན་གྱིས་རྣམ་པར་བརྒྱན།།གཡས་པ་གྲི་གུག་བར་པ་ཕྲེང་བ་འཛིན།།ཐ་མ་ཌ་མ་རུ་ནི་དྲག་ཏུ་འཁྲོལ།།གཡོན་པ་ཐོད་པ་དང་ནི་མདུང་རྩེ་གསུམ།།དེ་བཞིན་ཞགས་པ་བཟུང་ནས་འཆིང་བར་བྱེད།།དྲག་པོའི་ཞལ་ནི་མཆེ་བ་རྣམ་པར་གཙིགས།།སྤྱན་གསུམ་དྲག་པོ་དབུ་སྐྲ་གྱེན་དུ་འབར།།དཔྲལ་བར་སིནྡྷུ་ར་ཡིས་ལེགས་པར་བྱུགས།།སྤྱི་བོར་མི་བསྐྱོད་རྒྱལ་པོའི་རྒྱས་བཏབ་བརྟེན།།ཁྲག་འཛག་མི་མགོ་ལྔ་བཅུའི་དོ་ཤལ་ཅན།།རིན་ཆེན་ཐོད་སྐམ་ལྔ་ཡིས་དབུ་ལ་བརྒྱན།།ཤིང་ལས་བྱོན་ནས་གཏོར་མ་ལེན་མཛད་པའི།།དཔལ་ལྡན་ཕྱག་དྲུག་པ་ལ་ཕྱག་འཚལ་བསྟོད།།སངས་རྒྱས་བསྟན་པ་གཉན་པོ་བསྲུང་བ་དང།།དཀོན་མཆོག་དབུ་འཕང་གཉན་པོ་བསྟོད་པ་དང།།བདག་ཅག་དཔོན་སློབ་འཁོར་དང་བཅས་རྣམས་ཀྱི།།རྐྱེན་ངན་བར་ཆད་ཐམས་ཅད་ཞི་བ་དང།།ཅི་འདོད་དངོས་གྲུབ་མྱུར་དུ་སྩལ་དུ་གསོལ།།དཔལ་ཤ་ཝ་རི་དབང་ཕྱུག་གིས་མགོན་པོ་ཞལ་གཟིགས་དུས་མཛད་པའོ།